

ที่ มท 0810.7/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มีนาคม 2565

เรื่อง ขอจัดส่งแบบประเมินประสิทธิภาพขององค์กรปกครองส่วนท้องถิ่น (Local Performance Assessment: LPA)

 ประจำปี 2565

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 259 ลงวันที่ 28 มกราคม 2565

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 537 ลงวันที่ 24 กุมภาพันธ์ 2565

สิ่งที่ส่งมาด้วย 1. บัญชีการจัดส่งแบบประเมินฯ จำนวน 1 ฉบับ

 2. แบบประเมินประสิทธิภาพขององค์กรปกครองส่วนท้องถิ่น จำนวน 11 เล่ม

สิ่งที่ส่งมาด้วย 3. แบบรายงานการจัดส่งแบบประเมินฯ จำนวน 1 ฉบับ

 ตามที่กรมส่งเสริมการปกครองท้องถิ่นได้แจ้งจังหวัดแต่งตั้งทีมประเมินประสิทธิภาพ ขององค์กรปกครองส่วนท้องถิ่น ประจำปี 2565 และได้แจ้งซักซ้อมการประเมินประสิทธิภาพขององค์กรปกครองส่วนท้องถิ่น ประจำปี 2565 รายละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นได้จัดทำแบบประเมินประสิทธิภาพขององค์กรปกครองส่วนท้องถิ่น (Local Performance Assessment: LPA) ประจำปี 2565 เพื่อให้ทีมประเมินประสิทธิภาพขององค์กรปกครอง ส่วนท้องถิ่นใช้ในการตรวจประเมินประสิทธิภาพขององค์กรปกครองส่วนท้องถิ่น และเพื่อให้องค์กรปกครอง ส่วนท้องถิ่นใช้ในการรับการตรวจประเมินประสิทธิภาพขององค์กรปกครองส่วนท้องถิ่นจากทีมประเมินประสิทธิภาพขององค์กรปกครองส่วนท้องถิ่นที่จังหวัดแต่งตั้ง ขอความร่วมมือจังหวัดดำเนินการจัดส่งแบบประเมินประสิทธิภาพขององค์กรปกครองส่วนท้องถิ่น (Local Performance Assessment: LPA) ประจำปี 2565 ให้แก่ทีมประเมินประสิทธิภาพขององค์กรปกครองส่วนท้องถิ่นที่จังหวัดแต่งตั้ง และองค์กรปกครองส่วนท้องถิ่นทุกแห่งในเขตพื้นที่จังหวัด แห่งละ 1 เล่ม เพื่อเป็นการเตรียมความพร้อมในการตรวจประเมินประสิทธิภาพขององค์กรปกครองส่วนท้องถิ่นประจำปี 2565 และให้สำนักงานส่งเสริมการปกครองท้องถิ่นจังหวัด จำนวน 1 เล่ม สำหรับใช้เป็นข้อมูลในการใช้ประโยชน์ในการประเมินประสิทธิภาพขององค์กรปกครองส่วนท้องถิ่น โดยให้รายงานการจัดส่งแบบประเมินฯ ให้กรมส่งเสริมการปกครองท้องถิ่น ภายในวันจันทร์ที่ 21 มีนาคม 2565 ทางไปรษณีย์อิเล็กทรอนิกส์ dla0810\_7@dla.go.th ทั้งนี้ สามารถดาวน์โหลดแบบประเมินดังกล่าว ได้ที่เว็บไซต์กรมส่งเสริมการปกครองท้องถิ่น www.dla.go.th เมนู “หนังสืออิเล็กทรอนิกส์” รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 02 241 9000 ต่อ 2322 โทรสาร 02 241 6956

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวชนเนษฎ์ แก้วพุฒ 09 5669 3645

ร.อสถ. ........................................

ผอ.กพส. .....................................

ผอ.กง.บด. ..................................

จนท. ...........................................